Document ID: /roh_data/filtered/fineweb-2-filterrobots_roh.jsonl.gz/57398

COVID-19 Svizra
Infurmaziuns davart la situaziun actuala, stadi dals 24 da schaner 2023
En il rom da l'adattaziun da la strategia dals custs da tests per il 01-01-2023 vegnan divers indicaturs preschentads mo pli en ina resoluziun emnila. Per motivs da la protecziun da datas vegnan plinavant ils mortoris mo pli publitgads sin il nivel Svizra e Liechtenstein.
Svilup temporal da cas ospitalisads
Variantas dal virus cumprovadas, Grischun, dals 04.04.2022 fin ils 08.01.2023
La surveglianza actuala cumpiglia tut las variantas relevantas dal virus ch'èn fitg infectusas e/u che han caracteristicas immunevasivas e che influenzeschan damai la circulaziun dal virus e/u la chargia da la malsogna. La preschentaziun vegn adattada cuntinuadamain al stadi da svilup.
Il nov coronavirus (SARS-CoV-2) che chaschuna la malsogna transmissibla COVID-19, sa transfurma cuntinuadamain tras mutaziuns en ses genom (modificaziun dals gens). Cun agid da questas mutaziuns pon vegnir determinadas e classifitgadas variantas dal virus. La gronda part da las mutaziuns han mo consequenzas minimalas u n'ha schizunt naginas consequenzas sin las caracteristicas dal virus.Intginas variantas da SARS-CoV-2 sa caracteriseschan tras transfurmaziuns dals agents patogens che pon influenzar la situaziun epidemiologica per exempel cun esser pli contagiusas, cun chaschunar in decurs pli grev da la malsogna u cun guntgir la resposta immunitara malgrà ina infecziun passentada u malgrà ina vaccinaziun (evasiun immunitara). Per la gronda part da las variantas dal virus enconuschentas exista, en cas d'ina vaccinaziun cumpletta, vinavant ina gronda protecziun cunter grevs decurs da la malsogna. Per singulas variantas n'èn anc betg avant maun enconuschientschas definitivas.
Expertas ed experts evalueschan regularmain las enconuschientschas las pli novas davart las variantas dal virus enconuschentas e novas e valiteschan l'influenza potenziala da las variantas dal virus en circulaziun sin la situaziun epidemiologica en Svizra ed en il Principadi da Liechtenstein. La perioda giavischada vegnir po selecziunada cun il reglader sut la grafica.
Datas chantunalas betg disponiblas.